cyanic-selkie/wikianc huggingface dataset:
Urwah
ʽUrwah er ein landsby i Al Madinah-regionen vest i Saudi-Arabia.
Uttigen
Uttigen er ein kommune i distriktet Thun i kantonen Bern i Sveits. Kommunen har innbyggjarar  og eit areal på. Kommunesenteret ligg 544 meter over havet.
Ryosuke Shindo
Ryosuke Shindo er ein japansk fotballspelar.
Han spelar for klubben Hokkaido Consadole Sapporo (2019).
Dione Nunataks
Dione Nunataks er nokre nunatak ved toppen av Saturnbreen, 9 nautiske mil vest for Deimos Ridge søraust på Aleksanderøya i Antarktis. Nunatakane vart truleg først sett frå lufta av Lincoln Ellsworth den 23. november 1935, og grovt kartlagd frå bilete tekne under denne flyturen av W.L.G. Joerg. Dei vart kartlagde på ny frå flyfoto tekne av Ronne antarktiske forskingsekspedisjon i 1947–48, av D. Searle frå Falkland Islands Dependencies Survey i 1960, og han vart namngjeven av UK Antarctic Place-Names Committee etter plasseringa nær Saturnbreen. Dione er ein av månane til planeten Saturn.
Lydfart
Lydfarten skildrar kor langt ei lydbølgje har flytta seg på ei tidseining. I tørr luft med ein temperatur på 21 °C er han på 344 m/s. Lydfarten kan målast i alle medium som lydbølgjer kan forplanta seg i, og er større i faste materiale enn i gass og væsker.
Candidatus theologiæ
Candidatus theologiæ (hankj.) eller candidata theologiæ (hokj.), begge avkorta '''cand. theol.''', er ein akademisk grad i det norske utdanningssystemet. Graden er òg bruka i Danmark og Island, og han er bruka i nokre tyske, nederlandske, tsjekkiske og amerikanske universitetssamanhenger.
I Noreg vert graden tildelt etter seks års profesjonsstudium med integrert praktisk-teologisk utdanning. Tre utdanningsinstitusjonar i Noreg kan tildele graden:
I Danmark vert tittelen rekna som ekvivalent med Master in Theology, medan han i Noreg er rangert høgre.
Natsuki Mugikura
Natsuki Mugikura er ein japansk fotballspelar.
Han spela for klubben Mito HollyHock.
Enceladus Nunataks
Enceladus Nunataks er ei gruppe på kring åtte nunatakar som er spreidde ove reit breitt område ved toppen av Saturnbreen, sør på Aleksanderøya i Antarktis. Dei vart kartlagde frå flyfotografi tekne av Ronne antarktiske forskingsekspedisjon i 1947–48, og frå landmålingar av Falkland Islands Dependencies Survey i 1948–50. Gruppa vart namngjevne av UK Antarctic Place-Names Committee etter plasseringa ved Saturnbreen. Enceladus er ein av månane til Saturn.
Takamasa Yamazaki
Takamasa Yamazaki er ein japansk fotballspelar.
Han spela for klubbane FC Kariya, Mito HollyHock, Kagoshima United FC og Vanraure Hachinohe.
ʽUshash
ʽUshash er ein landsby i Al Madinah-regionen vest i Saudi-Arabia.
Exile Nunatak
Exile Nunatak er ein isolert nunatak nordvest i Handel forlandsbre vest og sentralt på Aleksanderøya i Antarktis. Han vart først kartlagd frå flyfoto obtained av Ronne antarktiske forskingsekspedisjon i 1947–48, av D. Searle frå Falkland Islands Dependencies Survey i 1960. Han vart namngjeven av UK Antarctic Place-Names Committee på grunn av den isolerte plasseringa til nunataken.
Sovjetunionens kommunistiske parti
Sovjetunionens kommunistiske parti (SUKP), russisk Коммунистическая партия Советского Союза (Kommunistitsjeskaja partija Sovetskogo Sojuza - KPSS) var sjølve «moderpartiet» i den internasjonale kommunistrørsla fram til «polysentrismen» slo gjennom på 1960-talet, da maoismen og eurokommunismen på kvar sin kant stod fram som sjølvstendige retningar. (Frå før var trotskismen (etter Lev Trotskij) ei eiga retning i klar opposisjon til det stalinistiske sovjetiske kommunistpartiet, men utan eit internasjonalt sentrum. Likeins var titoismen oppstått ved brotet mellom den jugoslaviske kommunistleiaren Josip Broz Tito og sovjetleiaren Stalin, men den var knapt noka internasjonal retning.)
SUKP oppstod som ei fløy av det russiske sosialdemokratiske arbeidarpartiet (RSDAP) i 1903, den såkalla bolsjevikfløya under leiing av Vladimir Lenin. Etter 1912 gjorde bolsjevikane seg stadig meir uavhengige av resten av partiet, og opererte i røynda i stor grad som eige parti, under namnet RSDAP(b).
Den 7. november 1917 tok bolsjevikane makta i hovudstaden Petrograd ved eit væpna kupp (oktoberrevolusjonen). Året etter skifta partiet namn til Det russiske kommunistpartiet (bolsjevikane), RKP (b). Den moderne kommunismen var fødd som eiga politisk retning. Alle parti som ville vere med i Den kommunistiske Internasjonalen som blei danna i 1919, måtte etter 1920 skifte namn og kalle seg "kommunistisk". Det var noko av det som var tungt å svelgje for fleirtalet i Det norske Arbeidarpartiet, som var medlem i Komintern til 1923, men ikkje skifta namn.
Etter borgar- og intervensjonskrigen, gjekk dei kommunistiske sovjetrepublikkane (den russiske, den kviterussiske, den ukrainske, osv.) saman i Sambandet av Sosialistiske Sovjet-Republikkar (SSSR/Sovjetunionen) i 1922. Frå da av kalla partiet seg Sovjetunionens Kommunistiske Parti (SUKP), på norsk òg kalla Det sovjetiske kommunistpartiet.
Dette partiet gjekk i oppløysing med staten det skapte, i 1991. Arvtakaren er Den Russiske Føderasjonens Kommunistiske Parti, KPRF. Dette partiet har tidvis hatt stor oppslutning i det etterkommunistiske Russland, då mange er blitt skuffa over utviklinga sidan Sovjetunionens fall.
Kjenndalskruna
Kjenndalskruna  er eit fjell i Stryn kommune i Vestland. Det har ei høgd på 1830 meter over havet og er det 410. høgaste fjellet i landet av fjella med primærfaktor på minst 50 meter. Fjellet ligg aust for Kjenndalsbreen ved Jostedalsbreen.
Taisei Kadoguchi
Taisei Kadoguchi er ein japansk fotballspelar.
Han spela for klubben Mito HollyHock.
Grånosi
Grånosi er namnet på fleire fjell i Sogn og Fjordane. To av desse er:
Grånosi i Luster
Grånosi er eit fjell i Luster kommune i Vestland. Det har ei høgd på 1775 meter over havet og er det 527. høgaste fjellet i landet av fjella med primærfaktor på minst 50 meter.
Wattenwil
Wattenwil er ein kommune i distriktet Thun i kantonen Bern i Sveits. Kommunen har innbyggjarar  og eit areal på. Kommunesenteret ligg 603 meter over havet.
Junya Imase
Junya Imase er ein japansk fotballspelar.
Han spela for klubben Mito HollyHock.
Galați fylke
Galați er eit fylke (județ) i Romania (rumensk Județul Galați). Det ligg i regionen Moldavia. Administrasjonssenteret er byen Galați. Fylket ligg i utviklingsregion Sud-Est i makroregion 2.
Demografi
Galați fylke hadde 536 167 innbyggjarar ved folketeljinga i 2011. Folketalet i 2020 er estimert til 627 530, med 57,7 % av innbyggjarane busette i dei fire bykommunane.
Etnisitet
Den etniske samansetjinga av befolkninga i fylket ut frå folketeljingane frå 1930 til 2011:
Språk
Morsmål ut frå folketeljinga i 2011:
Religion
Religiøs tilknytning ut frå folketeljinga i 2011:
Illvassnosi
Illvassnosi  er eit fjell i Luster kommune i Vestland. Det har ei høgd på 1776 meter over havet og er det 523. høgaste fjellet i landet av fjella med primærfaktor på minst 50 meter.
Kengo Fukudome
Kengo Fukudome er ein japansk fotballspelar.
Han spela for klubben Mito HollyHock.
Ommane
Ommane er eit fjell i Luster kommune i Vestland. Det har ei høgd på 1771 meter over havet og er det 536. høgaste fjellet i landet av fjella med primærfaktor på minst 50 meter.
Tokariske språk
Tokariske språk er to utdøydde indoeuropeiske språk som var i nær slekt med kvarandre, tokarisk A og tokarisk B. Dei vart snakka i Sentralasia. Språket er kjent frå tekstar skrivne ca 500–700 e.Kr. Tekstane vart funne i byrjinga av 1900-talet i den kinesiske provinsen Xinjiang. Tekstane er omsetjingar frå sanskrit av buddhistiske tekstar.
Hayato Ikegaya
Hayato Ikegaya er ein japansk fotballspelar.
Zwieselberg
Zwieselberg er ein kommune i distriktet Thun i kantonen Bern i Sveits. Kommunen har innbyggjarar  og eit areal på. Kommunesenteret ligg 660 meter over havet.
Faulkner Nunatak
Faulkner Nunatak er ein markant nunatak, kring 200 moh, like vest for Beagle Peak i Lassus Mountains, nordvest på Aleksanderøya i Antarktis. Fjellet finst på flyfotografi tekne av U.S. Navy i 1966. Han vart namngjeven av Advisory Committee on Antarctic Names etter Harold T. Faulkner i US Navy, leiar for fotoavdelinga til skvadron VXE-6 under Operasjon Deep Freeze i 1969.
Daisuke Yoshimitsu
Han spela for klubben Tochigi SC.
Romania
Romania (rumensk România) er eit land søraust i Sentral-Europa, nord for Balkanhalvøya mellom Donau, Karpatane og Svartehavet. Nesten heile Donaudeltaet ligg i Romania. Landet grensar til Bulgaria, Serbia, Ungarn, Moldova og Ukraina i tillegg til Svartehavet.
Majoritetsspråket i Romania er rumensk, eit romansk språk i slekt med mellom anna italiensk. I tillegg finst det ein stor ungarsktalande minoritet vest i Romania. Gjennom historia har dakarar halde til her og nasjonar som Romarriket (som førte til at området vart dominert av romansk språk), Kongedømet Ungarn og Det osmanske riket rådd over området. Staten Romania vart oppretta då Moldavia og Valakia vart slegne saman i 1859 og vart godkjend i Berlintraktaten etter den rumenske sjølvstendekrigen i 1878. Seinare, i 1918, vart Transilvania, Bukovina og Bessarabia lagt til. Etter den andre verdskrigen vart delar av landet (det som i dag er Moldova) okkupert av Sovjetunionen og Romania vart eit medlemsland i Warszawapakta. Då Jarnteppet fall i 1989 starta Romania ei rekkje politiske og økonomiske reformer. Etter eit tiår med økonomiske problem innførte Romania ein svært låg flat beskatning i 2005 og gjorde nokre andre raske reformer. Frå og med 1. januar 2007 vart Romania medlem i EU. Reformene har ført til ein vekst i BNP på over 7 %, ei av dei raskaste aukane i Europa.
Romania er det niande største landet etter areal og det sjuande største landet ut frå folketal i EU. Hovudstad og største by er Bucureşti, den sjette største byen i EU med 1,9 millionar innbyggjarar. I 2007 vart Sibiu, ein storby i Transilvania, vald til europeisk kulturhovudstad. Romania vart òg medlem av NATO 29. mars 2004, og er medlem av Den latinske unionen, av Francophonie og av Organisasjonen for tryggleik og samarbeid i Europa. Romania er ein semipresidentialistisk einingsstat.
Geografi
Med eit flatevidd på er Romania det største landet i Søraust-Europa og det tolvte største i Europa. Ein stor del av grensa mot Serbia og Bulgaria går langs Donau. Elva Prut er ei av sideelvane til Donau, og ho dannar grensa mot Moldova. Donau munnar ut i Svartehavet via Donaudeltaet som ligg i Romania og som er det nest største og det best bevarte deltaet i Europa. Deltaet er eit biosfærereservat og på verdsarvlista til UNESCO. Andre viktige elvar er Siret, som renn sørover gjennom Moldavia, Olt, som renn frå Karpatane til Oltenia og Mureş, som renn gjennom Transilvania.
Landskapet i Romania er om lag jamt fordelt mellom fjellområde, åslandskap og låge sletter. Karpatane dominerer dei sentrale områda av landet med fjorten fjelltoppar over 2000 meter. Det høgaste fjellet i Romaina er Moldoveanu på 2544 meter over havet. Sør i sentrale område av Romania glid Karpatane over i åsar og etter kvart Bărăgansletta. Det geografiske mangfaldet i Romania har ført med seg eit variert og rikt dyre- og planteliv.
Klima
Romania har utstrekte fjellområde som i stor grad påverkar klimaet i dei fire årstidene. Sett bort frå dei høgare områda i Karpatane, vil dei fleste områda i Romania nå over 26 °C ein vanleg sumardag, men ein kan ha ein del fukt langs Donaudalen. Den varme tida på året er òg den våtaste, men torevêr har ein oftast i mai og juni. Elles er det lite nedbør å spore, og Romania er eit tørt land sjølv til å vere sentralt i Europa. Bucuresti har ein årleg nedbørsnormal på 592 mm.
Transilvania har ofte litt meir skya vêr sidan dei vestlege vindane stig opp over Karpatane, men seint på sumaren og tidleg på hausten er det gode sjansar for å sjå sola.
Om vinteren kjem det lett snøfall om lag kvar tredje eller fjerde dag over heile landet, men dei høgareliggjande områda har oftare snø, som ligg til langt ut på våren. Vinterkulda er litt strengare i nordaustlege område av landet, der den iskalde nordaustlege crivatvinden frå Russland er kraftigast og smelteperiodane kjem sjeldnare enn lenger sør. Kyststripa mot Svartehavet er det mildaste og tørraste hyrnet av Romania, men den kalde vinden kan vere sur sjølv om temperaturen held seg over 0 °C. Sumrane er derimot solfylte og tempererte, med lite torvêr og utan dei høgaste temperaturane.
Historie
Den moderne rumenske staten vart oppretta i 1859 då Moldavia og Valakia slo seg saman under den moldoviske domnitoren Alexandru Ion Cuza. Han vart bytt ut med Hohenzollerndynasiet i 1866, og sjølvstende og status som kongedøme fekk landet i 1878, etter den russisk-tyrkiske krigen, der Romania kjempa på russisk side. På den tida bytte Russland to sørlege distrikt i Bessarabia som Moldavia hadde teke attende etter krimkrigen i 1852, mot Dobrudsja. I 1918, ved slutten av fyrste verdskrigen, sameinte Bessarabia og Transilvania seg med Det rumenske kongedømet. Den transilvanske unionen med Romania vart ratifisert i Trianontraktaten i 1920.
I 1940, ved byrjinga av andre verdskrigen, vart det nordlege Bukovina og Bessarabia, det nordlege Transilvania og det sørlege Dobrudsja okkupert av Sovjetunionen, Ungarn og Bulgaria, ettersom Romania låg under kong Carol II. Same året abdiserte Carol, og Romania gjekk inn i krigen på tysk side. På dette viset fekk landet attende Bessarabia og det nordlege Bukovina frå Sovjetunionen, og dei tok del i den føreståande invasjonen under leiinga av general Ion Antonescu. I august 1944 vart Antonescu sitt regime kasta, og Romania vart med Den raude arméen mot Nazi-Tyskland.
Ved hjelp av Den raude arméen som var stasjonert i landet etter krigen kontrollerte kommunistane Romania, og gjennom massivt valfusk fekk kommunistane makta. Mange rumenarar såg på det som eit svik frå deira vestlege allierte å la dette hende. I 1947 vart kong Michael I tvungen til å abdisere og å gå i eksil. Romania vart proklamert ein kommuniststat under direkte militær og økonomisk leiing av Sovjetunionen fram til 1958. I denne perioden vart dei få ressursane som var att i landet etter den andre verdskrigen soge inn i sovjet-rumenske «avtalar».
Sovjet-rumenske selskap vart oppretta i etterkrigstida for å skjule den regelrette plyndringa som fann stad, i tillegg til den massive krigsskadebota landet måtte betale til Sovjetunionen. (Landet hadde trass alt vore på tysk side mesteparten av krigen.) Ein mørk periode i Romania si historie fann stad, då hundretusenvis vart fengsla av politiske grunnar, tusenvis av menneske vart mishandla, og politiske motstandarar vart både torturerte og drepne.
Fleire tiår med kommunisme under Gheorghe Gheorghiu-Dej, og seinare under Nicolae Ceauşescu enda seint i 1989 med den rumenske revolusjonen i 1989. Etter fleire veker med opprør og protestar i desember 1989, vart kommunistregimet kasta. Dei stadig meir valdelege opprøra kulminerte i avrettinga av Ceauşescu og kona hans Elena. Under den rumenske revolusjonen gjekk overgangen frå kommunisme til demokrati på eit meir fredeleg vis. Romania var det einaste austblokklandet som tydde til vald under oppløysinga av Sovjetunionen.
Valet i 1990 vart vunne av det politiske partiet FSN, der somme av politikarane seinare reformerte det til eit sosialdemokratisk parti. FSN fekk halde på makta fram til 1996, då CDR, eit høgrevridd parti forma regjering for ein periode. Etter nokre år med ein del politiske omskiftingar i landet, fekk Ion Iliescu og statsminister Adrian Năstase i 2000 makta attende, men no som leiarar av det sosialdemokratiske partiet PSD.
Leiaren av det demokratiske partiet, Traian Băsescu vart vald til president av Romania den tolvte desember 2004. Traian Băsescu klarte å forme ei regjering rundt sitt eige politiske parti, samt partia "Sanninga" og "Rettskapsalliansen" (Alianta Dreptate si Adevar), ved å velje ut statsminister Călin Popescu-Tăriceanu. Alliansen forma regjering med det rumenske humanistpartiet (Partidul Uamnist Romăn), som no er kjent som Konservativpartiet, og det det etniske minoritetspartiet "den demokratiske alliansen av ungararar i Romania" (Uniunea Democrată a Maghiarilor din România), som har vore i regjeringa sidan 1996.
Etter at den kalde krigen slutta i 1989 fekk Romania stadig betre kontaktar i Vest-Europa. Landet vart med i NATO i 2004, og i Den europeiske unionen i 2007
Orrevatnet
Kring vatnet vert det drive stort innan landbruk.
Eidfjord kommune
Eidfjord er ein kommune i Vestland fylke, i Hardanger. Eidfjord kommune ligg inst i Hardangerfjorden, og administrasjonssenteret er tettstaden med det same namnet. Eidfjord vart eigen heradskommune i 1891, då heradet vart utskilt frå Ulvik heradskommune. I 1964 vart kommunen slegen saman med Ullensvang herad. I 1977 vart Eidfjord nok ei gong sjøvstendig kommune. Kommunen grensar i nord til Ulvik herad, og i vest til Ullensvang herad. I aust grensar Eidfjord til Hol kommune og Nore og Uvdal kommune i Buskerud fylke.
Lokalavisa Hardanger Folkeblad tek mål av seg til å dekkja Eidfjord. Regionavisa Bergens Tidende har noko stoff frå kommunen.
Namn
Heradet er oppkalla etter Eidfjorden (norrønt Eiðafjǫrðr). Fyrste del var genitiv av namnet på garden Eiðar, det gamle kyrkjeområdet. Namnet på garden kom av Eið, som viste til eidet mellom fjorden og Eidfjordvatnet.
Heradsvåpenet
Heradsvåpenet er frå moderne tid. Det vart offentleggjort 13. juli 1984. Våpenet viser eit kvitt reinsdyrsgevir på blå botn. Dei fyrste kjende busetjarane i dette området var jegerar som jakta på reinsdyr. Reinen har vore viktig for folket her i mange hundre år. Kommunevåpenet symboliserer også elvane som går frå fjell til fjord.
Geografi
Eidfjord Kommune har to tettstader: Eidfjord og Øvre Eidfjord. Eidfjord er heradssenteret som ligg ved Eidfjorden. Her finn ein heradshuset, ulike servicefunksjonar og en djupvasskai som vert nytta i cruiseskipstrafikken. Eidfjord har attraksjonar som Sima kraftverk, det nest største vasskraftverket i Noreg, Vøringsfossen med eit totalt fall på 182 m, og fjellgarden Kjeåsen, 600 m.o.h., som tidlegare var den mest isolerte garden i Noreg. Store delar av Europas største høgfjellsplatå, Hardangervidda, ligg også i Eidfjord Kommune. I Øvre Eidfjord ligg Hardangervidda Natursenter, nasjonalparksenter for Hardangervidda nasjonalpark. Størstedelen av isbreen Hardangerjøkulen ligg i Eidfjord kommune, i grensetraktene mot Ulvik herad. Hardangerjøkulen er også det høgaste punktet i kommunen, med 1859 m.o.h. Veig og Bjoreia er dei største elvane i heradet. På Hereid i Eidfjord er det funne om lag 300 gravrøyser frå Vikingtida.
Det ligg to kyrkjer i Eidfjord: Eidfjord gamle kyrkje og Eidfjord kyrkje.
Historie
Eidfjord høyrte til Hallingdal prosti i Stavanger bispedømme frå 1126 til 1631. Årsaka var at biskopen berre kunne skriva ut skyssmannskap i sitt eige bispedømme. I 1125 vart Valdres og Hallingdal utskilt frå Selja bispedømme og lagt under Stavanger bispedømme i staden, der dei vart verande til dei kom under Oslo i 1631. Når Stavanger-bispen trong skyss for å vitja Valdres og Hallingdal, var det stuttast veg for han over fjellet frå Eidfjord. Fyrst i 1636, då Stavanger-bispen ikkje trong skyss austover lenger, vart Eidfjord formelt attført til Bergen.
Folketalsutvikling
Folketalet i Eidfjord gjekk opp med 18 personar i 2008, ein folketalsvekst som er nest høgst i Hardanger.
Folketalsutvikling for Eidfjord kommune frå 1920:
Turisme
Kommunen sa nei til ein søknad om å tillata jelikopter-turisme i 2018.
Franck Nunataks
Franck Nunataks er ei spreidd gruppe små nunatakar, som strekkjer seg over 3 nautiske mil, ved foten av Beethoven Peninsula sørvest på Aleksanderøya i Antarktis. Dei vart først kartlagde frå flyfoto tekne av Ronne antarktiske forskingsekspedisjon i 1947–48, av D. Searle frå Falkland Islands Dependencies Survey i 1960. Dei vart namngjevne av UK Antarctic Place-Names Committee etter César Franck, ein fransk komponist, 1822-1890.
Felipe Bortolucci Pires
Felipe Bortolucci Pires er ein brasiliansk fotballspelar.
Han spela for klubben Tochigi SC.
Simlenosi
Simlenosi  er eit fjell i Luster kommune i Vestland. Det har ei høgd på 1766 meter over havet og er det 553. høgaste fjellet i landet av fjella med primærfaktor på minst 50 meter.
Jhonatan da Silva Pereira
Jhonatan da Silva Pereira er ein brasiliansk fotballspelar.
Han spela for klubben Tochigi SC.
Figaro Nunatak
Figaro Nunatak er ein isolert nunatak med ei høgd opp mot kring 200 moh nær austenden av Mozart forlandsbre nord på Aleksanderøya i Antarktis. Han vart kartlagd frå flyfoto tekne av Ronne antarktiske forskingsekspedisjon i 1947–48, av D. Searle frå Falkland Islands Dependencies Survey i 1960, og vart namngjeven av UK Antarctic Place-Names Committee etter plasseringa ved Mozart forlandsbre etter Mozart-operaen Figaros bryllup, komponert i 1786.
Douglas Tanque
Douglas Tanque er ein brasiliansk fotballspelar.
Han spela for klubben Thespakusatsu Gunma.
Acleisson Scaion
Acleisson Scaion er ein brasiliansk fotballspelar.
Han spela for klubben Thespakusatsu Gunma.
Grensevarden
Grensevarden er eit fjell i Luster kommune i Vestland. Det ligg på ryggen av Jostedalsbreen like aust for kommunegrensa til Jølster. Toppen har ei høgd på 1766 meter over havet og er det 553. høgaste fjellet i landet av fjella med primærfaktor på minst 50 meter.
Tsjita oblast
Tsjita oblast ligg sør i Sibir, og grensar til Mongolia og Kina i sør. Området består hovudsakleg av mellom-høge fjell, (600-700 meter over havet), men fjellkjeda Kodar i nord når opp til 3000 meter over havet. Om lag halvparten av territoriet er skogkledd, og her er mange innsjøar. Klimaet er kontinentalt, mellomtemperaturen i januar er - 30 grader celsius, i juli + 20 grader celsius. Område i nord har permafrost. Naturressursane omfattar førekomstar av gull, molybden, tinn, bly, sink og kol. Matproduksjon i området er hovudsakleg saueal. I liten skala vert det dyrka poteter, grønsaker, kveite, havre, bygg og bokkveite. Den transsibirske jernbanen går gjennom området.
Befolkninga er hovudsakleg russarar, men her bur òg mellom anna mange burjatar, særskilt i Aga Burjatia.
Den første befolkninga ein kjenner i området var burjatar og mongolar. På 1200-talet vart det del av det mongolske riket. Dei første russarane som kom hit var kosakkar i 1653. Allereie i løpet av 1600-talet oppstod dei første permanente russiske støttepunkta. I 1689 vart grensa til Kina regulert ved Nertsjinsk-traktaten. Etter den russiske revolusjonen var Tsjita i hendene på kontrarevolusjonære styrkar, kvitegardistar, mellom 1918 og 1920. Frå 1920 til 1922 var Tsjita hovudstad for den sovjetisk-kontrollerte Fjernaustlege republikken, som i 1922 vart slått saman med den russiske sovjetrepublikken. Tsjita oblast vart oppretta i 1937. Etter oppløysinga av Sovjetunionen vart Tsjita oblast eit føderasjonssubjekt i den russiske føderasjonen. Ved det siste valet til lovgjevande forsamlinga i Tsjita oblast, 17. oktober 2004, vart Sameint Russland det klart største partiet, med 35,6 % av røystene.
Bakgrunnsstoff
Kommersant artikkel på engelsk
Vangsen
Vangsen eller Vongsen er eit fjell i Luster kommune i Vestland. Det har ei høgd på 1757 meter over havet og er det 575. høgaste fjellet i landet av fjella med primærfaktor på minst 50 meter.
Geode Nunataks
Geode Nunataks er ei gruppe små nunatakar på vestsida av Sibeliusbreen, like nord for nordenden av Finlandia Foothills, nordaust på Aleksanderøya i Antarktis. Dei fekk dette namnet av UK Antarctic Place-Names Committee i 1977. Nunatakane består av lavastraumar med mange geodar (holrom i bergart med kvarts- og kalsittkrystallar).
Yusuke Kawagishi
Yusuke Kawagishi er ein japansk fotballspelar.
Han spela for klubben Thespakusatsu Gunma.
Joachim B. Olsen
Joachim Brøchner Olsen er ein dansk politikar og tidlegare idrettsutøvar, fødd i Aalborg. Han representerte partiet Liberal Alliance i Folketinget frå 2011 til 2019. I si tid som friidrettsutøvar vann han i kulestøyt OL-sølv i 2004, EM-sølv og -bronse i 2002 og 2006.
Friidrett
OL-sesongen 2000 støytte Olsen over 20 meter fyrste gongen, lengste nådde han 12. august i Aalborg der han sette dansk rekord med 20,88 meter. To sesongar seinare forbetra han den danske rekorden til 21,57 m i Baton Rouge i USA, noko som plasserte han på femteplass på verdsstatistikken 2002 i kulestøyt. Ved europameisterskapen same sesongen i München vann han sølvmedaljen med eit støyt på 21,16 m. Også i 2004-sesongen var Olsen femte beste kulestøytaren i verda, då med 21,46 m, og han vann sølvmedaljen i øvinga under dei olympiske leikane i Aten. Sommaren 2006 sikra han seg bronsen ved Friidretts-EM i Göteborg med 21,09 m som best. Den 13. juni 2007 i København sette Olsen dansk rekord i kulestøyt med 21,61 meter, berre to mann i verda hadde lengre støyt å vise til i 2007. I VM i Osaka var storforma borte og han gjorde ein svak finale.
Olsen sanka godt med medaljar i dei internasjonale innandørs-meisterskapane, stemne med vekslande deltaking. Såleis vann han i innandørs-EM gull i 2005, sølv i 2002 og bronse i 2007, medan han i innandørs-VM fekk bronse både i 2004 og 2006. Også hans livs lengste kulestøyt kom innandørs, den 25. februar 2004 i Tallinn landa kula på 21,63 meter.
Politikk
Ved Folketingsvalet 2011 vart Olsen vald inn i Folketinget for partiet Liberal Alliance. Han var partiet sin talsmann i nærings- og arbeidsmarknadsspørsmål. I den rolla markerte han seg i debatten om den såkalla Carina-effekten. Debatten handla om det danske systemet for sosialhjelp, der han gav uttrykk for at trygdemottakarar levde rimeleg godt og mangla interesse for å søke jobb. Utsegner som «Hvis der er mennesker i Danmark der ikke har råd til at holde jul så er det selvforskyldt!», vekte debatt, men var likevel med på å opne opp debatten om kåra og vilkåra for økonomisk vanskelegstilte i det danske samfunnet. Olsen vart attvald til Folketinget i 2015, men vart ikkje attvald i 2019.
Leandro Oliveira
Leandro Oliveira er ein brasiliansk fotballspelar.
Han spela for klubben Thespakusatsu Gunma.
Austdalsnuten
Austdalsnuten er ein topp på Jostedalsbreen i Luster kommune i Vestland. Det har ei høgd på 1757 meter over havet og er det 575. høgaste fjellet i landet av fjella med primærfaktor på minst 50 meter.
Toppen ligg i den nordaustlege delen av breen.
Austdalsnosi
Austdalsnosi er eit fjell i Luster kommune i Vestland. Det har ei høgd på 1755 meter over havet og er det 585. høgaste fjellet i landet av fjella med primærfaktor på minst 50 meter.
Adolf Wölfli
Liv og gjerning
Frå 1895 til han døydde levde Wölfli på Waldau mentalsjukehus. Under sitt meir enn trettiårige opphald der, skapte han eit omfattande arbeid med rundt 1 460 teikningar, ca 1 560 collagar og 25 000 hefta sider med historier, dikt og komposisjonar. Bileta hans er komplekse, innvikla og intense. Han skildrar inntrykk frå Schangnau, Bern, Waldau og Emmental, dei einaste stadene Wölfli hadde sett. Dei eldste bileta er frå tida 1904-06.
Psykiateren hans, Walter Morgenthaler, viste i ei bok frå 1921 for første gong fram pasientar som lid alvorleg, som kunstnarar. Først lenge etter han var død vart Wölfli sine kunstnariske og poetiske arbeid, som trassar konvensjonelle estetiske kategoriar, kjende for eit breiare publikum. Den franske målaren Jean Dubuffet stilte i 1948 ut 120 av Wölfli sine teikningar i 'Compagnie de l'Art Brut' i Paris.
Mensjevisme
'Mensjevisme er ei nemning som blei nytta for den eine hovudretninga i det russiske sosialdemokratiske partiet RSDRP før og ei tid etter den russiske revolusjonen i 1917. Den andre hovudretninga var bolsjevismen, under leiing av Vladimir Lenin. Den fremste mensjeviken var Julius Martov.
Mensjevismen var enkelt sagt den russiske varianten av den demokratiske sosialismen som voks fram i sentral- og vesteuropeisk arbeidarrørsle. Ordet kjem av det russiske ordet «mensjinstvo», som betyr mindretal. Dette fordi Martov og dei som støtta han ved eit tilfelle kom i mindretal ved vala under landsmøtet til RSDRP i London i 1903, etter at representantane for den jødiske arbeidarrørsla Bund hadde forlate møtet i protest mot at dei ikkje fekk den statusen dei ville ha i partiet. Lenin nytta straks høvet til å bruke nemningane bolsjevikar (fleirtalsmenn) om sine eigne tilhengarar og mensjevikar (mindretalsmenn) om motstandarane i partiet. Seinare blei dei to fløyane i røynda to parti, og bolsjevismen la grunnen for den moderne kommunismen, medan mensjevismen høyrer til i sosialdemokratisk historie.
Menxevics Menchevik Mensjewieken Menşevic Menševikit
Ataru Esaka
Ataru Esaka er ein japansk fotballspelar.
Han spela for klubbane Thespakusatsu Gunma og Omiya Ardija.
Yosuke Komuta
Yosuke Komuta er ein japansk fotballspelar.
Han spela for klubben Thespakusatsu Gunma.
Grevinnen og hovmesteren
Grevinnen og hovmesteren (engelsk tittel The 90th Birthday, or Dinner for One, stundom berre Dinner for One eller The Butler and the Countess) er ein svart-kvit kortfilm produsert av Norddeutscher Rundfunk (nordtysk kringkasting) i 1963 som NRK fjernsyn sender kvart år på vesle jolaftan, og som har blitt ein joletradisjon for svært mange nordmenn. I Tyskland, Danmark, Færøyane og Sverige er han òg en tradisjon, men vert vist på nyttårsaftan. Andre land der han vert synt er Sveits, Austerrike, Latvia, Sør-Afrika og Australia.
Filmen er ein komedie som handlar om grevinna Miss Sophie (spelt av May Warden) som får servert middag på 90-årsdagen sin av hovmeistaren James (spelt av Freddie Frinton). Rundt bordet sit dei imaginære gjestane Sir Toby, Admiral von Schneider, Mister Pomeroy og Mister Winterbottom. Ettersom vennene ikkje lever lenger, speler James rolla som, og skåler med Sophie, for kvar av dei. Han blir etterkvart ganske full.
Før kvar serveringsrunde går den same replikkvekslinga føre seg:
Manuskriptet til filmen er eit Broadway-skodespel opphavleg frå London, skrive av Lauri Wylie og urframført i 1948. I Storbritannia er likevel kortfilmen ukjend.
Noreg 1:50000
Noreg 1:50 000 er den topografiske hovudkartserien for Noreg i målestokk 1:50 000. Den sivile nemninga er Noreg 1:50 000 og den militære nemninga er M711.
Den militære serien omfattar 727 kart. Arbeidet med kartserien blei starta i 1952, og kartlegginga vart fullført for heile landet i 1988. Det ajourførast nå omkring 60 kartblad i året.
Frå 2012 blir den sivile serien trykt på plastpapir, på begge sider av arket og i eit større format slik at kvart kartblad nå tilsvarer 4 kartblad i den militære serien. Den sivile serien omfattar 212 kartblad.
Geodetisk datum for serien er EUREF89, som er tilnærma lik WGS84.
Statens kartverk (Kartverket) har ansvaret for oppdateringa og vedlikehaldet av kartserien. Karta kan kjøpast hos dei fleste bokhandlarane, eller kan bestillast frå ein av Kartverkets forhandlarar.
Seigdragingseigenskapar
Når eit køyretøy held høg fart rekk ein å skifta til eit lågare gir utan at køyretøyet stoggar, men farten vert likevel redusert noko medan motoren er fråkopla. Når girkassen er synkronisert går det snøggare å gira ned og ein taper mindre fart. Personbilar vart difor utstyrte med synkroniserte girkassar frå 1930-talet og utover. For lastebilar, der girkassen vert utsett for mykje større dreiemoment, tok det lengre før det vart vanleg med synkroniserte girkassar og for traktorar endå lengre. At ein traktormotor hadde gode seigdragingseigenskapar har ofte vorte nytta som eit salsargument.
For dieselmotorar ligg toppen på dreiemomentkurva ved eit mykje lågare turtal enn for forgassarmotor, noko som kjem av at forbrenninga er strekt ut over eit lengre tidsrom i dieselmotorar. Det er likevel stor skilnad mellom ulike motorar. Nokre traktormotorar, som til dømes den tosylindra dieselmotoren Bolinder Munktell 1052, som vart nytta i Bm 230 Viktor og beltetraktoren BM 230 Bamse, var kjent for å ha uvanleg gode seigdragingseigenskapar. I nostalgiske krinsar vert han difor av og til omtala som «den legendariska sägdragaren».
Når køyretøyet er utstyrt med hydrodynamisk dreimomentforsterkar, som er vanleg på anleggsmakiner, er ikkje seigdragingseigenskapane til motoren like viktige. Grunnen til at dreimomentforsterkar ikkje er så utbreidde på lastebilar og landbrukstraktorar er at dei har større tap enn mekaniske girkassar. Moderne girkassar har i nokon grad redusert betydninga av seigdragingseigenskapane og ved utvikling av nye motorar vert det ofte lagt meir vekt på andre eigenskapar, som høg verkningsgrad og fullstendig forbrenning av drivstoffet, for å oppfylla miljøkrava som etter kvart tek til å verta lovfesta.
Hengist Nunatak
Hengist Nunatak er ein isolert nunatak med flat topp, på minst 610 moh, oppom Roberts forlandsbre 10 nautiske mil nord for Mount Calais som ligg på Aleksanderøya i Antarktis. Han vart først fotografert frå lufta i 1936 av British Graham Land Expedition under Rymill og vart kartlagd frå ground i 1948 av Falkland Islands Dependencies Survey. Namnet for på denne og Horsa Nunataks i nord er kalla opp etter høvdingbrørne, Hengist og Horsa, som ein trur leia dei første saksiske bandane som slo seg ned i England på 400-talet.
Kartografi
Kartografi (frå gresk chartis = kart og graphein = skrive) er læra om kartet som informasjonsberar og medium.
Det eldste kjente kartet vart funne i Irak, og er frå ca. 3800 år f.Kr. Navigasjonskart vart utvikla som fylgje av dei store oppdagingsreisene på 1500-talet
Tårekanal
Tårekanalen eller nase-tårekanalen (av latin ductus nasolacrimalis) er ein ductus som frakter overflødige tårer frå tåresekken til nasehola. Opninga inn mot nedre nasegang er delvis tildekt av ei ufullstendig slimhinnefold kalla Hasners ventil. Overflødige tårer strøymer gjennom tårekanalen og trekker inn i nedre nasegang. Dette er grunnen til at ein kan få rennande nase når ein gret, og at ein somme gonger kan kjenne saltsmaken av tårer i munnen. Både tårekanalen og tåresekken er tekt med fleirlaga sylinderepitel som inneheld slimproduserande begerceller, og er begge omgjevne av bindevev.
Dakryostenose (tårekanalstenose) er ei innsnevring av tårekanalen som fører til epifora, ei overflod av tårer. Medfødd dakryostenose kan føra til cystisk utviding av tårekanalen ved at det dannast ein dakryocystocele.
Personar med tørre augo kan få sett inn tårepunktspluggar som dekkjer over tårekanaliklane for å minske væskedrenasje og styrke tårefilmen.
Tårekanalen plar vere større hjå menn enn hjå kvinner. Kanalen strekkjer seg om lag 1,5 cm frå nedre del av naseryggen til nasehola.
Galleri
Bildet under syner tåreapparatet i høgre auga. Tårer strøymer ned i tårepunkta (puncta lacrimalia), gjennom øvre og nedre tårekanalikkel, og munnar ut i tåresekken. Herifrå kan overflødige tårer strøyme ut i tårekanalen, vidare ned i nasehola og tidvis opp i nedre nasegang.
Kart
Eit kart er ein representasjon av eit fysisk rom, objekta i det og relasjonane mellom dei. Dei fleste kart er ein todimensjonal representasjon av et tredimensjonalt rom. Faget som omhandler kart vert kalla kartografi.
Topografisk kart
Eit topografisk kart er eit kart som viser topografien i området kartet dekker. Topografiske kart har numerisk høgdeopplysingar for somme punkt, og den generelle terrenghøgda vert vist med kotar. Fargar og skravering vert brukt for å angi snaufjell, vegetasjon, myr, elvar, vatn med meir. I tillegg brukar ein fleire symbol for å angi busetnad og anna.
Ryota Oiwa
Ryota Oiwa er ein japansk fotballspelar.
Han spela for klubben Thespakusatsu Gunma.
Aage Storstein
Aage Storstein var ein norsk målar, frå 1946 professor ved Statens kunstakademi. Han var fødd i Stavanger og døydde i Oslo.
Liv og gjerning
Storstein studerte i 1920/21 ved tre ulike kunstakademi i Paris. I 1926 gjekk han i lære hos Henrik Sørensen og Per Krohg. Han debuterte på Høstutstillingen i 1924, til saman 12 gonger vart verk av han synt fram på Høstutstillingen. I 1937 deltok han med eit verk på verdsutstillinga i Paris. Året etter vann han tevlinga om utsmykkinga av vestgalleriet i rådhuset i Oslo, eit arbeid han fullførte til bygget vart opna i 1950. I si tid ved Statens kunstakademi hadde Storstein både Rolf Aamot og Gunnar S. Gundersen som studentar.
Storstein var sterkt prega av kubismen og la stor vekt på form og tilhøvet mellom form og farge i oppbygginga av verka sine. Han er særleg kjend for sine fresker i Oslo rådhus. Storstein er representert i Nasjonalmuseet for kunst, arkitektur og design i Oslo, Rogaland Kunstmuseum, Bergen Billedgalleri og Moderna Museet i Stockholm, og fleire andre store kunstsamlingar.
Keisaren
Keisaren  er eit fjell i Luster kommune i Vestland. Det har ei høgd på 1741 meter over havet og er det 610. høgaste fjellet i landet av fjella med primærfaktor på minst 50 meter.
Giurgiu fylke
Giurgiu er eit fylke (județ) i Romania (rumensk Județul Giurgiu). Det ligg i regionen Valakia. Administrasjonssenteret er byen Giurgiu. Fylket ligg i utviklingsregion Sud – Muntenia i makroregion 3.
Demografi
Giurgiu fylke hadde 281 422 innbyggjarar ved folketeljinga i 2011. Folketalet i 2019 er estimert til 270 300, med 32,5 % av innbyggjarane busette i dei fire bykommunane.
Etnisitet
Den etniske samansetjinga av befolkninga i fylket ut frå folketeljingane frå 1930 til 2011:
Språk
Morsmål ut frå folketeljinga i 2011:
Religion
Religiøs tilknytning ut frå folketeljinga i 2011:
Administrativ inndeling
Fylket har 1 municipiu, 2 oraș og 51 comună.
Nyttårsforsett
Eit nyttårsforsett eller eit nyårsforsett er ein lovnad ein gjer til seg sjølv ved nyttår som går ut på å byrja eit nytt og betre liv.
Det kan vera å slutta med ein uvane, leggja seg til ein god vane, eller ta til med eit nytt prosjekt. Å slutta å røyka, gå ned i vekt eller byrja å trena er typiske slike lovnader. Andre lovnader kan gå ut på å leva meir miljøvennleg eller å gje pengar til gode føremål.
Nyttårsforsett blir typisk laga før nyttårsaftan og trer i kraft ved midnatt 1. januar. Som regel er planen at ein skal halda dei på ubestemt tid framover. Svært ofte vil dei gode forsetta visna etter kvart.
Makoto Kobayashi (1990)
Makoto Kobayashi er ein japansk fotballspelar.
Han spela for klubben Thespakusatsu Gunma.
Avis
Ei avis er ein publikasjon som hovudsakleg fortel om ulike nyhende og vert gjeven ut ofte, gjerne dagleg, tradisjonelt på papir av dårleg kvalitet. Aviser kan skriva artiklar og reportasjar om lokale eller internasjonale hendingar, eller eit særskilt felt som idrett eller økonomi, men inneheld ofte stoff av mange typar om ulike emne. I tillegg til nyhende har aviser som regel òg annonsar og småstoff. Det meste av stoffet i aviser blir skrive av journalistar. Redaktørar har utgjevaransvar og kan skriva leiarar.
Historie
Større statsorganisasjonar har stått for jamlege utgjevingar av kunngjeringar i lang tid, mellom anna i Romarriket, der ordrene frå Julius Cæsar blei sende ut i Acta Diurna. Ordet avis kjem frå det latinske omgrepet ad visum, 'om det som er sett'.
Den første eigentlege avisa, eit handskrive ark kalla Blanda nytt i Kaiyan, kom ut i Beijing i 713. Kaiyuan var nemninga på perioden då avisa blei laga.
Den første trykte avisa blei gjeven ut av Johann Carolus i 1605. Relation aller fürnemmen und gedenckwürdigen Historien, samling av alle fine og minnverdige nyhende, kom ut i den sjølvstendige byen Strasbourg. I løpet av dei neste tiåra kom aviser ut på engelsk, fransk og nederlands, og i 1645 blei den eldste avisa som framleis blir gjeven ut, svenske Post-och Inrikes Tidningar, til. Den eldste norske avisa som framleis kjem ut er Adresseavisen, som blei stifta i 1767.
Verdas første dagsavis var Einkommende Zeitungen, innkomande nyhende, som blei grunnlagd i 1650 i Leipzig.
Skardhøgd
Ein topp kan definerast som eit punkt der ikkje kan gå oppover, berre anten rett bortover eller nedover. Eit praktisk problem med dette er at kvar stein då kan bli eit toppunkt. Difor er det vanleg å definere fjelltoppar som toppunkt med ei skardhøgd på minst 50 meter, av og til 30 eller ti meter. Til dømes er Keilhaus topp med sine 2355 moh. eit av dei høgaste punkta i Noreg, men likevel sjeldan å sjå på lister over Noregs høgaste fjell ettersom skardhøgda mot Galdhøpiggen berre er ca. 20 meter.
På engelsk nyttar ein omgrepet Parent Peak (om lag «forelder-topp») for det fjellet som definerer skardhøgda. Parent Peak for Keilhaus topp er Galdhøpiggen, medan det for Galdhøpiggen er Tatrafjella i Polen.
Det lågaste punktet mellom toppen og Parent Peak når ein heile tida følgjer høgste åskam vert kalla salpunkt (engelsk: Saddle). For Galdhøpiggen ligg salpunktet aust for Austersjøen på Kvitesjø-kanalen, 97 meter over havet. For Vesle Galdhøpiggen er sjølve Galdhøpiggen Parent Peak, og Porten er salpunktet mellom dei, 150 meter nedanfor Veslepiggen.
I Noreg går det sport i å samle på 2000-meterar; altså å gå flest mogeleg toppar med høgde 2000 meter eller meir. Det er 194 toppar med ei skardhøgd på minst femti meter, 230 på minst tretti meter og over 300 på minst ti meter.
Herschel Heights
Herschel Heights er ei gruppe nunatakar i Antarktis der Mimas Peak i aust er den høgaste. Dei ligg sørvest for Enceladus Nunataks og nær toppen av Saturnbreen søraust på Aleksanderøya. Den austlege delen av grupp vart fotografert av Lincoln Ellsworth, 23. november 1935, i løpet av flyturen hans over Antarktis og vart kartlagd frå flyfoto tekne av W.L.G. Joerg. Høgdene vart namngjevne av UK Antarctic Place-Names Committee etter plasseringa nær Mimas og Enceladus, etter sir William Herschel, den britiske astronomen som oppdaga desse to månane rundt Saturn i 1789.
Fåbergstølsnosi
Fåbergstølsnosi er ein fjelltopp på Jostedalsbreen i Luster kommune i Vestland. Det har ei høgd på 1730 meter over havet og er det 641. høgaste fjellet i landet av fjella med primærfaktor på minst 50 meter.
Toppen ligg på austsida av Jostedalsbreen.
Horsa Nunataks
Horsa Nunataks er ei isolert gruppe på kring fem delvis snødekte nunatakar, meir enn 610 moh, som stig opp av Roberts forlandsbre, 14 nautiske mil nord for Mount Calais, nordaust på Aleksanderøya i Antarktis. Dei vart først fotografert frå lufta i 1936 av British Graham Land Expedition under Rymill, og vart kartlagde frå bakken i 1948 av Falkland Islands Dependencies Survey. Namnet på nunatakane og for den isolerte Hengist Nunatak i sør er kalla opp etter høvdingbrørne Hengist og Horsa, som ein trur leia dei første saksiske bandane som slo seg ned i England på 400-talet.
Pieter Claesz
Pieter Claesz var ein nederlandsk kunstmålar, ein av dei fremste representantane for måling av stilleben under barokken.
Pieter Claesz var fødd rundt 1596/1597 og kom frå Berchem, nær Antwerpen. Truleg fullførte han læretida si i Antwerpen, stilistiske samanfall i dei tidlege verka hans tyder på nær kontakt med målarane Clara Peeters og Osias Beert. Sannsynlegvis kjende han òg til stillebenmålarane Nicolaes Gillis og Floris van Dyck i Haarlem.
Hans nyskapande biletkomposisjonar gjorde han til ein av dei mest innovative stillebenmålarane, slik at Samuel Ampzing i 1628 nemnde Claesz i eit dikt der han prisa byen Haarlem. Det var fyrst i 1628 Pieter Claesz fekk alvorleg konkurranse i Haarlem, då ved Willem Claesz. Heda. Frå å vere ein målar som nytta ein monokrom palett i grått, brunt og grønt, utvikla han seg då til å lage praktfulle stilleben i mykje sterkare fargar.
I 1634 er Pieter Claesz medlem av målarlauget Sint-Lucasgildet i Haarlem, i byen der han døydde i slutten av året 1660 og vart gravfesta 1. januar 1661.
Brisk
Brisk er eit ord som kan ha fleire tydingar:
Callao
Callao er den største og vektigaste hamnebyen i Peru. Han har eit geografisk omfang som er identisk med den administrative regionen Callao, ligg vest for hovudstaden Lima, men er ein del av metropolen Lima som konsentrerer nesten ein tredel av folkesetnaden i landet.
<!--
History
At the height of the Viceroyalty, virtually all goods produced in Peru, Bolivia, and Argentina were carried over the Andes by mule to Callao, to be shipped to Panama, carried overland, and then transported on to Spain via Cuba.
On August 20, 1836, during the Peru-Bolivian Confederacy, President Andrés de Santa Cruz mandated the creation of the Callao Littoral Province (Provincia Litoral del Callao), which had political autonomy in its internal affairs.
Hesperus Nunatak
Hesperus Nunatak er ein spiss nunatak som ligg 2 nautiske mil sørvest for Titania Peak og kring 18 nautiske mil vest for Venusbreen søraust på Aleksanderøya i Antarktis. Han vart kartlagd av Directorate of Overseas Surveys frå satelittbilete tekne av U.S. National Aeronautics and Space Administration i samarbeid med U.S. Geological Survey, og vart namngjeven av UK Antarctic Place-Names Committee etter plasseringa nær Venusbreen. Hesperus er ein variant namnet «aftanstjerna», Venus.
Callao
History
During the government of President Ramón Castilla, Callao was given the name of Constitutional Province (Provincia Constitucional), on April 22, 1857. The province's first mayor was Col. Manuel Cipriano Dulanto. However, this new name had no practical difference as the status of Callao was the same as that of any other province, and it belonged, just like all others, to a department (in this case, the Lima Department). The only difference was that all Peruvian provinces had been given that name by law, while Callao was given it by constitutional mandate.
By 1949, Callao was known as one of the biggest centers of coca-based produtcs and cocaine traffic in the world.
As part of the decentralization process promoted by President Alejandro Toledo in 2002, the Callao Region was created, and the Constitutional Province of Callao was no longer part of the Lima Department (now Lima Region).
City highlights
There is also a large naval base in Callao, in which the leader of the Shining Path rebel movement, Abimael Guzmán, and Vladimiro Montesinos, the ex-director of internal security during the Fujimori regime are currently imprisoned.
Residents of Callao are known as chalacos.
Callao´s football professional team is called Sport Boys.
Districts
Callao is divided into six districts, (Spanish: distritos; singular: distrito), each of which is headed by a mayor (alcalde).
* The rest of Callao Region is composed of the islands of San Lorenzo, El Frontón and Cavinzas, which all together have an area of 17.63 sqkm.
Government
Local government affairs are divided into two levels. Regional matters are handled by the Regional Government of Callao (Gobierno Regional del Callao), which is located in the Bellavista District. Affairs such as city cleaning, promoting of sports and basic services are handled by the Provincial Municipality of Callao, which is headquartered in the Callao District. Also, each of the six district has its own Municipality which handles matters in their respective jurisdictional areas.
Railway
The port is served by the Ferrocarril Central Andino railway, which in 2006 is to be modernised from narrow gauge of 3 ft to the world standard gauge of.
Kjelder
-->
Johanne Nylænd
Johanne Nylænd var ein norsk vevar og plantefargingsekspert som skreiv handboka Norske plantefargar.